ΓΡΑΠΤΗ ΕΡΩΤΗΣΗ P-2032/03

υποβολή: Bart Staes (Verts/ALE) προς την Επιτροπή

(13 Ιουνίου 2003)

Θέμα: Κεντρική τράπεζα δεδομένων σχετικά με τις πιστώσεις — Εναρμόνιση σε ευρωπαϊκό επίπεδο

Από 1ης Ιουνίου εε, άρχισε να λειτουργεί στο Βέλγιο ένα κέντρο πίστωσης. Η πρωτοβουλία αυτή οφείλεται στο βέλγο νομοθέτη και τη διαχειρίζεται η Εθνική Τράπεζα του Βελγίου (ΒΝΒ). Το κέντρο αυτό καταγράφει όλες τις καταναλωτικές πιστώσεις και τα ενυπόθηκα δάνεια που συνάπτουν φυσικά πρόσωπα για προσωπικούς σκοπούς. Προτού αποφασίσουν τη χορήγηση ενός δανείου, τα χρηματοπιστωτικά ιδρύματα θα μπορούν να συμβουλευθούν την εν λόγω κεντρική τράπεζα δεδομένων, προκειμένου να βεβαιωθούν ότι κατά τη στιγμή της αίτησης, η ικανότητα αποπληρωμής του δανείου εκ μέρους των αιτούντων δεν είναι οριακή. Στην περίπτωση αυτή, θα έχουν τη δυνατότητα να αρνηθούν τη χορήγηση νέου δανείου. Στόχος του νομοθέτη είναι να αποφεύγεται ηπερχρέωση των ιδιωτών. Το χρηματοπιστωτικό ίδρυμα που δεν συμβουλεύεται την τράπεζα δεδομένων προτού χορηγήσει ένα δάνειο, θα διατρέχει τον κίνδυνο να χάσει την απόδοση του επιτοκίου, σε περίπτωση που ο πελάτης αντιμετωπίζει δυσχέρειες αποπληρωμής. Η πρωτοβουλία αυτή είναι μάλλον συνετή, δεδομένου ότι το 5 % των Βέλγων άνω των 18 ετών αντιμετωπίζουν το πρόβλημα των καθυστερημένων δόσεων και ο αριθμός των πιστωτικών συμφωνιών αυξάνεται ταχύτερα από ό,τι ο αριθμός των αιτούντων.

Όταν προτάθηκε η δημιουργία της εν λόγω τράπεζας δεδομένων,πογραμμίσθηκε ευλόγως ότι το σύστημα δεν πρόκειται να λειτουργήσει πλήρως παρά μόνο εφόσον δρομολογηθεί μια διασυνοριακή συνεργασία. Περισσότερο από ποτέ, ο αγώνας κατά τηςπερχρέωσης θα πρέπει να διεξαχθεί σε ευρωπαϊκό επίπεδο (). Στο πλαίσιο της ευρωπαϊκής εσωτερικής αγοράς, θα ήταν σκόπιμο να συσταθεί ένα δίκτυο στενά συνεργαζομένων εθνικών συστημάτων καταχώρησης (). Πέραν τούτου, κρίνεται αναγκαία η θέσπιση μιας κοινοτικής δέσμης συγκεκριμένων κανόνων και κατευθυντηρίων γραμμών που να εγγυώνται τη σκοπιμότητα και την ακεραιότητα της επεξεργασίας και της ανταλλαγών των δεδομένων.

Συμμερίζεται η Επιτροπή την άποψη ότι η ως άνω τράπεζα δεδομένων, την οποία διαχειρίζεται ένα ανεξάρτητο ίδρυμα όπως η ΒΝΒ, συνιστά ένα ενδιαφέρον όπλο για την καταπολέμηση τηςπερχρέωσης και της συνεπαγόμενης εξαθλίωσης·

Εάν ναι, κρίνει η Επιτροπή αναγκαία την ευρωπαϊκή συνεργασία·

Ποια μέτρα προτίθεται να λάβει η Επιτροπή, με στόχο την όσο το δυνατόν ταχύτερηλοποίηση μιας ανάλογης πρωτοβουλίας για την προστασία των καταναλωτών αφενός, και των χρηματοπιστωτικών ιδρυμάτων αφετέρου, τούτο δε σε ευρωπαϊκό επίπεδο·

Απάντηση του κ. Byrne εξ ονόματος της Επιτροπής

(7 Ιουλίου 2003)

Η Επιτροπή πιστεύει ότι ένα κεντρικό θετικό αρχείο πιστώσεων αποτελεί θετική συμβολή στην πρόληψη τηςπερχρέωσης, με την προϋπόθεση ότι έχουν ληφθεί όλα τα απαραίτητα μέτρα όσον αφορά την ιδιωτική σφαίρα και την προστασία των προσωπικών δεδομένων.

Επομένως η Επιτροπή αναγνωρίζει την ανάγκη πανευρωπαϊκής συνεργασίας. Η Επιτροπή έχει ήδη εισηγηθεί κανόνες με τη νέα πρόταση οδηγίας σχετικά τις πιστώσεις που χορηγούνται στους καταναλωτές(1), παρ' όλο που δεν έχουν ως πρότυπο κάποιο συγκεκριμένο σύστημα, αλλά μάλλον βασίζονται σεφιστάμενα συστήματα. Οι προτεινόμενοι κανόνες, οι οποίοι βρίσκονται ακόμαπό συζήτηση, μπορούν να εντοπιστούν μέσα στο άρθρο 8 της πρότασης.

(1) Πρόταση οδηγίας του Ευρωπαϊκού Κοινοβουλίου και του Συμβουλίου για την εναρμόνιση των νομοθετικών, κανονιστικών και διοικητικών διατάξεων που διέπουν τις πιστώσεις που χορηγούνται στους καταναλωτές, ΕΕ C 331 E της 31.12.2002.